
धनतेरस (धनत्रयोदशी), 22 अक्टूबर 2022, शनिवार, शनिप्रदोष 


(सभी गणना गाजियाबाद शहर अनुसार) 


तिथि : दवादशी 48:02 तक तत्पश्च्यात त्रयोदशी 

नक्षत्र : पूर्वाफाल्गुनी 3:50 तक तत्पश्च्यात उत्तराफाल्गुनी 
योग : ब्रहम 7:43 तक तत्पश्च्यात इन्द्र 

सूर्य राशि : तुला 

चन्द्र राशि : सिंह 20:05 तक तत्पश्च्यात कन्या 

धनतेरस पूजा विशेष मुहूर्त : 49:00 से 20:06 बजे तक 

यम दीपम का समय : 48:02 से 49:00 


धनतेरस महत्व 


० पंचदिनात्मक दीपावली पर्व का पहला दिन 

० धन्वंतरि जयंती - आयुर्वेद के जनक भगवान धन्वंतरि का अमृत कलश के साथ समुद्र मंथन से 
प्राकट्य 

यम दीपदान - अकाल मृत्यु के भय से बचने के लिए 

कुबेर पूजन 

लक्ष्मी पूजन 

बर्तन खरीदने की परम्परा 

आभूषण, चाँदी सिक्का, सूखा धनिया खरीदना 

सांयकालीन दीपदान 

इस वर्ष 2022 को धनतेरस के दिन शनिप्रदोष है 

गोत्रिरात्र व्रत - त्रिदिवसीय व्रत (23 अक्टूबर 2022 सूर्योदयव्यापिनी त्रयोदशी से आरम्भ) 


पाँच दिवसीय दीपावली महापर्व का प्रारम्भ धनत्रयोदशी से होता है। ऋतशील शर्मा श्रीचण्डी-धाम 
प्रयागराज के अनुसार यहाँ से देवताओं की सुषुप्तावस्था-चतुर्मास का अन्तिम भाग ही शेष रहता है और 
देवताओं के जागरण की पूर्व सन्ध्या प्रारम्भ होती है। साधक इस दिन दिव्य भावों की ऋणात्मकता के 
स्थान पर घनात्मकता की कल्पना करता है और दिव्य भावों की घनात्मकता का यह आभास उसे 
'अमृत' प्राप्ति का आभास कराता है। अतएव इस दिन अमृत-कलश-धारी महाविष्ण धन्वन्तरि का 
स्मरण-पजन होता है। साथ ही कामदेव दवारा पजित देवी कामेश्वरी का भी पजन होता है क्योंकि 
कामनाओं के अधिष्ठाता मन को ऊर्ध्व दिशा प्रदान करने की वेला होती है। 


धनतेरस के दिन सजावट 
० घर को पीले/लाल रंग के फूलों से सजायें। घर में चमेली या चंपा के फूलों की खूशबू का इस्तेमाल 


70.00॥१/8558॥0860699॥0 


5:558॥706 (>/5॥/000५ धनतेरस [[स्‍0:॥/855867086089॥0.0।069[00.007॥/ 


करें। मुख्यद्वार पर सजावट के लिए चमेली, जूही, शतावरी आदि लगाये जा सकते हैं। 

प्रातःकाल स्नान करने के बाद हल्दी तथा चावल पीसकर उसके घोल से घर के प्रवेश दवार पर 
मांगलिक चिहन जैसे स्वास्तिक, 3 अंकित करें। 

मुख्यद्वार पर बंदरवार लगायें 


धनतेरस के दिन खरीददारी 


धनतेरस को बर्तन तथा चांदी खरीदना बहत शुभ होगा। जो व्यक्ति कहता है धनतेरस के दिन 
सोना जरूर खरीदना चाहिए मैं उनसे कहना चाहता हूँ "तेते पाँव पसारिये जेती लंबी सौर" 
चाँदी/पीतल/ताँबा धात्‌ से बने आइटम्स खरीदना भी श॒भ होता है। 

धनतेरस पर लोग चॉदी का सिक्का खरीदते हैं जिसका प्रयोग दीवाली के दिन लक्ष्मी पूजन में 
करते हैं। 

धनतेरस की शाम को आप एक चांदी की कटोरी खरीदकर उस कटोरी का पूजन करें, फिर 
दीपावली की रात्रि में उस कटोरी में खीर से मां लक्ष्मी को भोग अर्पित करें और प्रसाद के रूप में 
उसी खीर का स्वयं सेवन करें। अब आप प्रत्येक पूर्णिमा को उस कटोरी में खीर का सेवन करें। यह 
उपाय बहत ही प्रभावशाली है। इसके प्रभाव से आप आर्थिक संकट में नहीं आ सकते हैं। 

इस दिन सूखे धनिया के बीज खरीद कर घर में रखना भी परिवार की धन संपदा में वदधि करता 
है 

अगर आपके पास श्रीयंत्र तथा कुबेर यन्त्र नहीं है तो आज खरीदें। श्रीयंत्र रूफटिक अथवा चांदी 
अथवा पारा का बना हुआ लें। 


धनतेरस (धन त्रयोदशी) के दिन यमदीपदान 

इस दिन यम-दीपदान जरूर करना चाहिए। ऐसा करने से अकाल मृत्यु का भय समाप्त होता है। पूरे वर्ष 
में एक मात्र यही वह दिन है, जब मृत्यु के देवता यमराज की पूजा सिर्फ दीपदान करके की जाती है। 
कुछ लोग नरक चतुर्दशी के दिन भी दीपदान करते हैं। 


स्कंदपुराण में लिखा है 


कार्तिकस्यासिते पक्षे त्रयोदश्यां निशामुखे | 
यमदीपं बहिर्दद्यात्‌ अपमृत्युर्विनिश्यति ।। 


अर्थात कार्तिक मासके कृष्णपक्ष की त्रयोदशीके दिन सायंकाल में घर के बाहर यमदेव के उद्देश्य से दीप 
रखने से अपमृत्यु का निवारण होता है | 


पद्मपुराण में लिखा है 


कार्तिकस्यासिते पक्षे त्रयोदश्यां तु पावके। 
यमदीपं बहिर्दद्यात्‌ अपमृत्युर्विनिश्यति।। 

कार्तिक के कृष्णपक्ष की त्रयोदशी को घर से बाहर यमराज के लिए दीप देना चाहिए इससे दुरमृत्यु का 
नाश होता है। 


यम-दीपदान सरल विधि 


यमदीपदान प्रदोषकाल में करना चाहिए | इसके लिए आटे का एक बड़ा दीपक लें। गेहूं के आटे से बने 
दीप में तमोगणी ऊर्जा तरंगे एवं आपतत्त्वात्मक तमोगृणी तरंगे (अपमत्य के लिए ये तरंगे कारणभूत 
होती हैं) को शांत करने की क्षमता रहती है | तदुपरान्त स्वच्छ रुई लेकर दो लम्बी बत्तियों बना लें | उन्हें 
दीपक में एक -दूसरे पर आड़ी इस प्रकार रखें कि दीपक के बाहर बत्तियों के चार मुँह दिखाई दें | अब उसे 
तिल के तेल से भर दें और साथ ही उसमें कुछ काले तिल भी डाल दें | प्रदोषकाल में इस प्रकार तैयार 
किए गए दीपक का रोली , अक्षत एवं पुष्प से पूजन करें | उसके पश्चात्‌ घर के मुख्य दरवाजे के बाहर 
थोड़ी -सी खील अथवा गेहूँ से ढेरी बनाकर उसके ऊपर दीपक को रखना है | दीपक को रखने से पहले 
प्रज्वलित कर लें और दक्षिण दिशा (दक्षिण दिशा यम तरंगोंके लिए पोषक होती है अर्थात दक्षिण दिशा 
से यमतरंगें अधिक मात्रामें आकष्ट एवं प्रक्षेपित होती हैं) की ओर देखते हए चार मूह के दीपक को खील 
आदि की ठेरी के ऊपर रख दें। दीपक रखते समय निम्न मन्त्र का उच्चारण करें 

मृत्युना पाशदण्डाभ्यां कालेन श्यामया सह। 

त्रयोदश्यां दीपदानात्‌ सूर्यजः प्रीयतां मम।। 
इसका अर्थ है, धनत्रयोदशी पर यह दीप मैं सूर्यपुत्र को अर्थात्‌ यमदेवता को अर्पित करता हूं | मृत्युके 
पाश से वे मुझे मकत करें और मेरा कल्याण करें | 
उक्त मन्त्र के उच्चारण के पश्चात्‌ हाथ में पृष्प लेकर निम्नलिखित मन्त्र का उच्चारण करते हए यमदेव 
को दक्षिण दिशा में नमस्कार करें | 


ऊ यमदेवाय नमः | नमस्कार समर्पयामि ॥ 


अब पुष्प दीपक के समीप छोड़ दें और पुनः हाथ में एक बताशा लें तथा निम्नलिखित मन्त्र का उच्चारण 
करते हुए उसे दीपक के समीप ही छोड़ दे । 


3 यमदेवाय नमः । नैवेद्यं निवेदयामि ॥ 


अब हाथ में थोड़ा -सा जल लेकर आचमन के निमित्त निम्नलिखित मन्त्र का उच्चारण करते हए दीपक 
के समीप छोड़े | 


ऊ यमदेवाय नमः | आचमनार्थ जल॑ समर्पयामि | 


अब पुनः यमदेव को '* यमदेवाय नमः कहते हुए दक्षिण दिशा में नमस्कार करें | 

परम्परागत रूप से कछ लोग यमदीपदान में 43 दीपक प्रज्वलित करते हैं जिनका शास्त्रीय विधान हम 
नहीं ट्रेंट पाये परन्‍्त कलाचार का पालन सभी का प्रथम कर्त्तव्य है अतः वो सभी उसी प्रकार पूजन करें 
जिस प्रकार उनके पर्वज करते आये हैं। 


धनतेरस के दिन धन्वंतरि जयंती 

० समुद्र मंथन के समय धनत्रयोदशी के दिन अमृतकलश हाथमें लेकर देवताओं के वैद्य भगवान 
धन्वंतरि प्रकट हुए | इसीलिए यह दिन भगवान धन्वंतरि के जन्मोत्सव के रूपमें मनाया जाता है 
| 

० रात्रि के प्रथम प्रहर में भगवान्‌ धन्वन्तरि की पूजा करें। गरुड-पुराणोक्‍्त रोग-नाशिनी श्री 
धन्वन्तरि व्रत-कथा का श्रवण करें। 

० इस दिन नीमके पत्तोंसे बना प्रसाद ग्रहण करनेका महत्त्व है | माना जाता है कि, नीमकी उत्पत्ति 
अमतसे हई है और धन्वंतरि अमतके दाता हैं | अत: इसके प्रतीकस्वरूप धन्वंतरि जयंतीके दिन 
नीमके पत्तोंसे बना प्रसाद बांटते हैं | 

० आरोग्य के देवता धनवंतरी को प्रसन्‍न करने के लिए निम्न मंत्र का उच्चारण करते हए 
धन्वन्तरि देव को प्रणाम करें 

ऊ शंखं चक्र जलौकां दधिदमतघटं चारुदोभिश्चतर्मिः। 
सक्ष्मस्वच्छातिहृदयांशक परिविलसन्मौलिमंभोजनेत्रम ॥ 
कालाम्भोदोज्ज्वलांगं कटितटविलसच्चारूपीतांबराद्यम। 
वन्दे धन्वंतरिं तं नेखिलगदवनप्रौद़दावाग्निलीलम ॥ 

ऊं नमो भगवते महासुदर्शनाय वासुदेवाय धन्वंतराये:। 
अमृतकलश हस्ताय सर्व भयविनाशाय सर्व रोगनिवारणाय ॥ 
ब्रिलोकपथाय ब्रिल्ञोकनाथाय श्री महाविष्णुस्वरूप| 

श्री धनवंतरी स्वरूप श्री श्री श्री औषधचक्र नारायणाय नमः॥ 


धनतेरस के दिन कुबेर पूजन 


कुबेर धन सम्पदा की दिशा उत्तर के लोकपाल हैं। ये भूगर्भ के भी स्वामी हैं। माना जाता है धनतेरस के 
दिन उनकी पूजा विशेष फलदायी है 


० रात्रि में कबेर यन्त्र की स्थापना अपने घर के मंदिर में करें। यह कबेर यन्त्र किसी भी पजा की 
दूकान पर बहुत सस्ता मिल जाएगा। बाकी अगर आप धनवान हैं तो अन्य धातु का भी ले सकते 
हैं। निम्न मंत्र का जप करें। 

'यक्षाय कुबेराय वैश्रवणाय धन-धान्य अधिपतये 
धन-धान्य समृद्धि मे देहि दापय स्वाहा।' 

*» समस्त धन सम्पदा के स्वामी कुबेर के लिए धनतेरस में सायंकाल 43 दीप समर्पित किये जाते 
हैं। 

धनतेरस के दिन श्री यन्त्र पूजन 


धन त्रयोदशी और दीपावली को यंत्रराज श्रीयंत्र की पूजा का अति विशिष्ट महत्व है । श्रीयंत्र का उल्लेख 
विभिन्‍न प्राचीन भारतीय ग्रंथों में मित्रता है। महापुराणों में श्री यंत्र को देवी महालक्ष्मी का प्रतीक कहा 
गया है। इन्हीं पराणों में वर्णित महालक्ष्मी स्वयं कहती हैं- “श्री यंत्र मेरा प्राण, मेरी शक्ति, मेरी आत्मा 
तथा मेरा स्वरूप है। श्री यंत्र के प्रभाव से ही मैं पृथ्वी लोक पर वास करती हूं।” श्री यंत्र में 2846 देवी 
देवताओं की सामूहिक अद्ृश्य शक्ति विद्यमान रहती है। इसीलिए इसे यंत्रराज, यंत्र शिरोमणि, श्रीचक्र 
त्रैलोक्यमोहन चक्र, षोडशी यंत्र व देवदवार भी कहा गया है। 


श्रीयंत्र की अदभुत शक्ति के कारण इसके दर्शन मात्र से ही लाभ मिलना शुरू हो जाता है। इस यंत्र को 
मंदिर या तिजोरी में रखकर प्रतिदिन पूजा करने व प्रतिदिन कमलगटूटे की माला पर श्री सूकत के पाठ 
श्री लक्ष्मी मंत्र के जप के साथ करने से लक्ष्मी प्रसन्‍न रहती है और धनसंकट दूर होता है | यह यंत्र 
मनुष्य को धर्म, अर्थ, काम व मोक्ष देने वाला है। इसकी कृपा से मनुष्य को अष्टसिद्धि व नौ निधियों 
की प्राप्ति हो सकती है । श्री यंत्र के पूजन से सभी रोगों का शमन होता है और शरीर की कांति निर्मल 
होती है | इसकी पजा से पंचतत्वों पर विजय प्राप्त होती है | इस यंत्र की कपा से मनष्य को धन 
समृद्धि, यश, कीर्ति, ऐश्वर्य आदि की प्राप्ति होती है। श्री यंत्र के पूजन से रुके हुए कार्य बनते हैं । श्री यंत्र 
की श्रद्धापूर्वक नियमित रूप से पूजा करने से दुख दारिद्र का नाश होता है । श्री यंत्र की साधना उपासना 
से साधक की शारीरिक और मानसिक शक्ति पुष्ट होती है | इस यंत्र की पूजा से दस महाविद्याओं की 
कृपा भी प्राप्त हो सकती है । श्री यंत्र की साधना से आर्थिक उन्नति होती है और व्यापार में सफलता 
मिलती है | 


आज श्री यन्त्र की विधिवत स्थापना करें। श्री सूकतम, लक्ष्मी सूक्तम, कनकधारा स्तोत्र, लक्ष्मी 
सहस्त्रनाम का पाठ करें। दक्षिणावर्ती शंख दूध भरकर श्रीयंत्र का अभिषेक करें। कहते हैं जब एक बार 
माँ लक्ष्मी रूूकर चली गयीं तो धनतेरस के दिन ही गृरू बहस्पति के नेतत्व में निर्मित श्री यंत्र की 
स्थापना करके विधिवत पूजा शुरू की गयी। देवी लक्ष्मी दीपावली के दिन प्रकट हुई और कहने लगी 
श्रीयंत्र की पजा के कारण मझे विवश होकर आना पड़ा। अब मैं आप सभी से प्रसन्‍न हं, पथ्वीवासी अब 
मेरी कपा से धन समदृधि प्राप्त कर सकेंगे। 


धनतेरस के दिन श्री लक्ष्मी पूजन 


० माता लक्ष्मी की सामान्य पूजा उपचारों गंध, अक्षत, फूल, फल अर्पित कर धूप और घी का दीप 
(घी का दीपक पूरी रात जल सके) लगाने के बाद लक्ष्मी स्तुति का पाठ करें। माँ लक्ष्मी को 
बताशा, पान, मखाना या मखाने की खीर, सिंगाड़ा फल जरूर अर्पित करें। बाद में स्वयं भी प्रसाद 
रूप में ग्रहण करें। 

० “3 हीं श्रीं ऐं क्लीं महालक्ष्मी मम गृहे आगच्छ आगच्छ ३ स्वाहा” इस मंत्र का धनतेरस से 

दिवाली तक सुन्दर चमकदार स्फटिक की माला से प्रतिदिन जप करें। श्वेत रेशमी वस्त्र का 
आसन हो तथा मुख पूर्व अथवा उत्तर की तरफ हो 

ताम्बे की तश्तरी पर चावल से अष्टदल कमल बनायें और उसके बीच में लक्ष्मी चरण रखें। अब 
इस थाली को पूजाघर में रख दें। धनतेरस के दिन से दीवाली तक रोज़ाना सुबह-शाम लक्ष्मी माता 
की आरती करें। दक्षिणावर्ती शंख में जल डालकर पूरे घर में छिड़कें। 

मां लक्ष्मी की प्रतिमा के सामने नौ बत्तियों वाला दीपक जलाएं। 

धन लाभ के लिए माँ लक्ष्मी के सामने मोंगरे या चमेली का पुष्प जरूर चढ़ाएं। 

विभिन्‍न स्तोत्रों से माँ लक्ष्मी की पूजा करें 


धनतेरस के दिन दीपदान 


पहले बताई विधि के अनुसार यमदीपदान करें| 

प्रदोषकाल में कुबेर के लिए निमित्त 43 दीप जलायें। 

प्रदोषकाल में शिवलिड्ग के समक्ष घी के 4000 अथवा 400 अथवा कम से कम 32 दीपक 
जलायें। 

निर्धनता दूर करने के लिए अपने पूजाघर मैं धनतेरस की शाम को अखंड दीपक जलाना चाहिए 
जो दीपावली की रात तक जरूर जलता रहे। अगर दीपक भैयादूज तक अखंड जलता रहे तो घर के 
सारे वास्तु दोष भी समाप्त हो जाते हैं। 

घर के ईशान कोण में गाय के घी का दीपक लगाएं। बत्ती में रई के स्थान पर लाल रंग के धागे का 
उपयोग करें साथ ही दीए में थोड़ी सी केसर भी डाल दें। 

आर्थिक अनुकूलता के लिए प्रदोषकाल में एक दीपक को तिल के तेल से भरकर प्रज्वलित करें 
और गन्धादि से पूजन करके अपने घर के मुख्य द्वार पर अन्न की ढ़ेरी पर रख दें। स्मरण रहे 
वह दीप रातभर जलते रहना चाहिये, बुझना नहीं चाहिये। 


धनतेरस के दिन अन्य बातें 


ऐसी मान्यता है कि धनतेरस के दिन यदि घर पर छिपकली दिख जाये तो यह समझे की पूरे वर्ष 
आपके घर पर धन की कमी नहीं होगी। 

भोग-मोक्ष की प्राप्ति के लिये वट वृक्ष के समीप दीपदान करके श्रीहरि विष्णु के वैश्रवण (कुबेर) 
नाम का स्मरण करें 

बिल्वपत्र अथवा कमल पुष्प से शिव सहस्त्रार्चन करें। दारिद्रदहन शिवस्तोत्र का पाठ करें। 
कुबेरकृत शिवस्तोत्र का पाठ करें जिससे कुबेर अपनी छिनी हुई धन-सम्पत्ति फिर से प्राप्त की 
थी| शिवजी जी इस मंत्र से पूजा करके ब्राहमण को भोजन कराये 

“भवाय भवनाशाय महादेवाय धीमते । रुद्राय नीलकंठाय शर्वाय शशिमौलिन।। 

उग्मरायोग्राधनाशाय भीमाय भवहारिणे। ईशानाय नमस्तुभ्यं पशूनां पतये नमः ।।” 

गरुड़-पुराणोक्त रोग-नाशिनी श्री धन्वन्तरि व्रत-कथा 


प्रथम अध्याय 


सनकादिक मनियों ने सत जी से कहा - हे सत महा-मने ! आपने भगवान धन्वन्तरि की पजा-विधि का 
विस्तार-पूर्वक वर्णन किया, किनत इसे सनने पर भी हमें तप्ति नहीं हई | अतः श्री धन्‍्वन्तरि का 
माहात्म्य अधिक विस्तार से बताइए 


मुनि-श्रेष्ठ सुत जी ने कहा - है मुनियों ! आप पाप-विनाशिनी कथा को सुनिए | इस कथा को सुनने से 
सभी रोगों का नाश होता है - 

एक समय नारद जी सभी लोगों के कल्याण की इच्छा से समुद्र-द्वीप-पर्वत-सहित सम्पूर्ण पृथ्वी का 
भ्रमण कर रहे थे । वहाँ उन्होंने सभी लोगों को विविध रोगों से दुःखी देखा | यह देखकर नारद जी 
चिन्तित हए और वहाँ से स्वर्ग जा पहुँचे | स्वर्ग में इन्द्र आदि देवता भी रोगी हो रहे थे | यह देखकर 
नारद जी की चिन्ता और बढ़ गई । चिन्ता करते हए वे वैकण्ठ में पहुँचे | वैकण्ठ में नारद जी ने 
शंख-चक्र-अमत-कलश-धारी और अभय-हस्त धन्वन्तरि विष्ण को देखा । श्री (लक्ष्मी), भू (पथ्वी) और 
नीला देवी उनकी चरण-सेवा कर रही थी । ऐसे महात्मा धन्वन्तरि-रुपी श्री विष्ण को नारद जी ने 
भ्क्ति-पूर्वक प्रणाम किया और हाथ जोड़कर उनकी स्तुति करने लगे | 


श्री नारद जी बोले - 

है देवों के देव / जगन्नाथ ! भक्तों पर दया करने वाले ! दीन-बन्धु / दया-सागर / जगत्‌ की रक्षा में तत्पर 
/ आप मुझे शरणागत जानकर सन्तुष्ट कीजिए | हे भगवन्‌ ! मैंने पृथ्वी आदि सभी लोकों में पर्यटन 
किया और वहाँ के निवासी जनों को नाना रोगों से दुःखी पाया | किसी को ज्वर ने गिराया है, तो किसी 
को राज-यक्ष्मा ने धर दबाया | कोई अतिसार, श्वास, खाँसी, संग्रहणी और पाण्डु-रोगादि से पीड़ित है | 
कोई वात-रोगों से पीड़ित है | कोई फोड़े, गिल्टी, प्लेग आदि से यकक्‍त सन्निपात रोग और प्रमेहादि रोगों 
से घेरे गये हैं | इस प्रकार लोग अनेक रोगों से ग्रस्त और दुःखी हैं | उन्हें देखकर मुझे बड़ा दुःख हआ और 
बारम्बार मैंने चिन्ता की | मैंने सोचा कि ये लोग कैसे नीरोग होंगे और प्रसन्‍न होंगे ? इसी चिन्‍ता से मन 
मैं व्याकल होकर मैं आपकी शरण में आया हूँ | है विश्वात्मन्‌ / शरणागत भूम्यादि लोकों की आप रक्षा 
कीजिये । त्रैल्ोक्य में आपके अतिरिक्त इनका कोई रक्षक नहीं है | 


भगवान्‌ श्री विष्णु नारद जी के उक्त वचनों को सुनकर गम्भीर वाणी से बोले - है मुने! आप भय न 
कीजिये । मैं 'आदि-धन्वन्तरि' इन्द्र से आयुर्वेद प्राप्त कर पुनः अवतार लेकर सभी लोकों को नीरोग 
करूँगा । मैं कार्तिक मास, कृष्ण पक्ष, त्रयोदशी, गुरुवार, हस्त नक्षत्र के समय अवतार लेकर “आयुर्वेद! 
का उद्धार करुँगा | इसमें सन्देह न करो | 


|।श्री धन्वन्तरि-व्रत-कथा का पहला अध्याय।। 

दूसरा अध्याय 


भगवान्‌ विष्णु के उक्त वचनों को सुनकर नारद मुनि अति प्रसन्‍न हुए और हर्ष से बोले - 

है भगवन्‌ ! आप 'धन्वन्तरि-पूजा' की विधि बताइए । 'धन्वन्तरि-पूजा में कौन-सा ध्यान या विधान 
किया जाए ? उसका नियम क्या है ? उसका फल क्या है ? किस समय, किसने उस पूजा को किया है ? 
पूजा में क्या-क्या चीजें चाहिए ? हे देव-देवेश्वर ! ल्रोकों पर अनुग्रह करने की इच्छा से कृपा पूर्वक यह 
सब मुझे बताइए | 


श्री भगवान्‌ ने कहा - है मृने ! तमने लोकोपकार की इच्छा से पूछा है | अतएव तमसे 'पाप-नाशिनी 
रोग-नाशिनी कथा' कहता हूँ | धनगुप्त राजा के निमित्त कार्तिक कष्ण त्रयोदशी ग्रुवार हस्त नक्षत्र के 
समय मैं रात्रि के प्रथम प्रहर में गुप्त धन के समान 'धन्वन्तरि' नाम से अवतीर्ण होता हँ | अतएव वह 
दिन संसार में 'धनत्रयोदशी' (धनतेरस) नाम से प्रसिद्ध होगा | यह तिथि सभी कामनाओं को देने वाली 
है। 


नारद जी ने पछा - हे भगवन्‌ ! कृपया विस्तार-पूर्वक बताइए कि बड़-बागी 'धनगृप्त' कहाँ हुआ और 
आपके दर्शन की प्राप्ति के लिए उसने कौन-सा व्रत किया था और हे दया-सागर नारायण ! उसने आपका 
पूजन क्यों किया था ? 


श्री भगवान्‌ ने कहा - पहले अवन्तीपुर (उज्जैन) में 'धनगुप्त' नामक राजा धर्म-मार्ग से प्रजा का पालन 
करने वाला हआ था । वह सभी लोगों का प्यारा, उदार-चित्त था | उसे क्षय-रोग हो गया | उससे वह 
दिन-रात पीड़ित होने लगा । पीड़ा की निवत्ति के लिए उसने जप, होम, नाना प्रकार की औषधियाँ की 
परन्‍त नीरोग न हआ | तब वह खिन्‍न होकर विलाप करने लगा । राजा की सू्|तञत्री त्रिल्लोक में प्रसिदध 
पतिव्रता, सदाचारिणी थी | उसने भी पति के मंगल की आकांक्षा से अनेक नियम, उपवास आदि किए 
पर इससे भी राजा नीरोग न हुआ और अन्त में वह स्त्री भी अतीसार रोग से रोगिणी हो गई । 


है मने ! उस राजा से उस पतिक्रता स्त्री के पाँच पत्र हए | वे क्रमशः आमवात, प्लीहा, कष्ठ, खाँसी और 
श्वास से पीड़ित हए | उनको भी रोग से छटकारा न मिला | राजा और रानी अपने पत्रों को रोगार्त देखकर 
अत्यन्त दुःखी हुए | स्त्री-पुत्रों को रोग के सागर से मुक्त कराने की इच्छा से चिन्तित राजा घोर वन को 
चला गया । वन में राजा ने महा-मनि 'भरदवाज' को बैठे देखा । राजा ने उन्हें भक्ति-पर्वक प्रणाम किया 
और अपना दुःख बताया | महा-मुनि भरद््‌वाज से राजा ने रोग-कष्ट-निवारण हेतु उपाय पूछा | 

भरदवाज मुनि ने कहा - है राजन्‌ ! तुम्हारा वृत्तान्त मैंने जान लिया | तुम अति शीघ्र महा-विष्णु 
धन्वन्तरि की शरण में जाओ | मनुष्य उनके दर्शन मात्र से घोर दुस्तर रोगों से मुक्त हो जाता है | 

राजा ने भरदवाज मनि से उक्त बात सनकर उनसे पछा - हे महात्मन्‌ ! आप कपा कर उनकी 
आराधना-विधि मझे भली-भाँति बताइए 


ऋषि भरद्‌वाज ने कहा - है महाभाग राजन्‌ ! उस विधि को मैं कहता हूँ, सावधान चित्त से सुनिए | 

कार्तिक कृष्ण त्रयोदशी के शुभ दिन, प्रातः-काल उठकर शौच-मुख-मार्जन आदि से निवृत्त होकर स्नान 
करे | शुद्ध वस्त्र आदि धारण कर गुरु से प्राप्त उपदेशानुसार भगवान्‌ धन्वन्तरि का ध्यान करे | 


निम्न मन्त्र पढ़कर व्रत का प्रारम्भ करे - 

'करिष्यामि व्रतं देव ! त्वद्‌ -भक्तस्त्वत्‌ू-परायणः | श्रियं देहि जयं देहि, आरोग्यं देहि मे प्रभो !? 
अर्थात्‌ है देव ! मैं आपका भक्त हूँ, आप में चित्त लगाकर आपका व्रत करूँगा | आप मुझे लक्ष्मी दीजिए, 
विजय दीजिए, आरोग्य दीजिए | 


देव-देव धन्वन्तरि से उक्त प्रार्थना कर, उनकी षोडशोपचार से पूजा करे। पूजा करने के बाद तेरह धागों 
का सूत्र लेकर तेरह गाँठ वाला 'दोरक' बनाए | इस 'दोरक' की भक्ति-पूर्वक पूजा करे और निम्न मन्त्र 
पढ़कर पुरुषों के दाहिने हाथ में तथा स्त्रियों के बाएँ हाथ में बाँधे - 


धन्वन्तरे / महा-भाग / जरा-रोग-निवारक / 
दोर-रुपेण मां पाहि, स-कुट्रम्बं दया-निधे / 
आधि-व्याधि-जरा-मृत्यु-भयादस्मादहर्निशम्‌, 
पीड्यमानं देव-देव ! रक्ष मां शरणागतम्‌ || 


अर्थात्‌ - है धन्वन्तरे ! है महा-भाग ! आप जरा (बुढापा) और रोग के मिटाने वाले हैं | इसलिए हे 
दया-निधे ! आप इस सूत्र-रुप से स-कुट्म्ब मेरी रक्षा कीजिये | मैं दिन-रात आधि (मानसिक-दुःख) और 
व्याधि (रोग), जरा (बुढापा) तथा मृत्यु के भय से त्रस्त हो रहा हूँ | है देव-देव ! शरण में आए हुए मेरी अब 
आप रक्षा करें | 


सूत्र-बन्धन के बाद दिव-देव धन्वन्तरि' को भक्ति-पूर्वक 'अर्घ्य' निवेदन करे | 
अर्घ्य प्रदान करने का मन्त्र इस प्रकार है - 


जातो लोक-हितार्थाय, आयुर्वेदाभिवृद्धये । 
जरा -मरण-नाशाय, मानवानां हिताय च || 
दुष्टानां निधनायाय, जात्त धन्वन्तरे प्रभो ! 
गृहाणारघर्य मया दत्त, देव-देव कृपा-कर || 


अर्थात है देव-देव, दया-कारी धन्वन्तरि ! आप लोकापकार के लिए, आयर्वेद की अभिवदधि के निमित्त 
मनष्यों के हित तथा जरा-मरण का नाश करने के लिए अवतरित हए हैं | मैं आपको अर्घ्य प्रदान करता 
हूँ | इसे स्वीकार कीजिए 


अर्घ्य प्रदान करने के बाद ब्राहमण को बायन-दान करे | बायन-दान के लिए गेहूँ के आटे में दूध, घी 
डालकर पकाए | पकने पर शक्कर डाले | केसर, कपूर, इलायची, लौंग, जावित्री डालकर इस सिद्ध 

नैवेद्य को भगवान्‌ को अर्पित करे | आधा प्रसाद वेदज्ञ ब्राह्मण को अर्पित करे और आधा स्त्री-पुत्रादि 
सहित स्वयं प्रसाद-स्वरुप ग्रहण करे | 

है राजन्‌ इस विधि से व्रत करने से साक्षात्‌ धन्‍्वन्तरि स्वयं प्रकट होकर तुम्हारा अभीष्ट सिद्ध करेंगे | 
इतनी कथा सुनाकर भरदवाज मुनि ने विश्राम लिया | 


|।श्री धन्वन्तरि-व्रत-कथा का दूसरा अध्याय।। 


तीसरा अध्याय 


सत जी बोले - हे मनि-वरों ! राजा धनगृप्त ने मनि की आज्ञा पाकर उनके कहे अनसार तेरह वर्ष पर्यन्त 
भक्ति-पर्वक व्रत किया | एक दिन व्रत-समाप्ति के अवसर पर साक्षात धन्वन्तरि प्रकट हए | राजा ने 
साष्टांग प्रणाम कर उनकी स्त॒ति की | भक्ति-पूर्वक की गई स्तृति स्वीकार कर भगवान्‌ धन्वन्तरि ने 
कहा - 

है राजन्‌ ! अब तुम डरो मत, तुम्हारा मंगल होगा | तुम हमसे वर माँगो | राजा ने यह सुनकर उन्हें पुनः 
साष्टांग प्रणाम किया और उनकी स्तुति की - 


धन्वन्तरे नमस्तुभ्यं, नमो ब्रहमाण्ड-नायक ! 
सुरासुराराधितांघ्रे, नमो वेदेक-गोचर / 
आयुर्वेद-स्वरुपाय, नमस्ते जगदात्मने || 
प्रपननं पाहि देवेश / जगदानन्द-दायक / द 
या-निधे महा-देव / त्राहि मामपराधिनम्‌ | 
जन्म-मृत्यु-जरा-रोगैः, पीड़ितं स-कुट्॒म्बिनम्‌ |। 


अर्थात्‌ हे धन्वन्तरे ! ब्रहमाण्ड-नायक ! आपको नमस्कार ! आयुर्वेद-स्वरुप-जगत्‌ के अन्तर्यामी आपको 
नमस्कार | हे जगत्‌ के सुखदायी देव-देव ! दया-सागर, महा-देव ! आप मुझ शरणागत अपराधी की रक्षा 
करें | मैं कुटुम्ब सहित जन्म-मृत्यु जरा आदि रोगों से पीड़ित हूँ । 


भगवान धन्वन्तरि ने यह स्तति सनकर मेघ-गर्जन के समान गम्भीर वाणी से मस्कराते हए कहा - है 
महा-राज ! ठीक है, ठीक है, में तम्हारी स्तति से प्रसन्‍न हूं | अब हमसे वर माँग लो | 


राजा बोले - है देव ! यदि आप प्रसन्न हैं, तो सबसे पहले स्त्री-पुत्रों सहित मुझे आरोग्य दीजिए | यह 
प्राथना सुनकर भगवान्‌ ने कहा - राजन्‌ ! तुमने जो प्रार्थना की है, वह पूर्ण होगी | इसके अतिरिक्त भी 
मैं वर देता हूँ | उसे सावधान होकर सुनो - तुमने जिस प्रकार यह व्रत किया है | इसी तरह जो व्रत करेंगे, 
उनको आरोग्य प्रदान कर मैं उन्हें अपनी स्थिर भक्ति दूँगा | 

सत जी बोले - भगवान धन्वन्तरि यह कहकर अन्तर्धान हो गए और राजा धनगप्त अपनी परी में लौट 
गया । राजा नित्य स्त्री-पत्रों सहित अमत-पाणि धन्वन्तरि की स्तति करने लगा | उसने पशथ्वी-लोक में 
नाना प्रकार के सख भोगे और अन्त में भगवान धन्वन्तरि की कपा से मोक्ष पद प्राप्त किया | 


इस प्रकार मैंने तुम त्रोगों को भगवान्‌ धन्वन्तरि की जन्मोत्सव-कथा सुनाई | इसके सुनने से सभी पापों 
का नाश होता है। 


|।श्री धन्वन्तरि-व्रत-कथा का तीसरा अध्याय।। 


यह लेख कल्याण मंदिर प्रकाशन की पुस्तक महापर्व दीपावली विशेषाडक से संकलित है 


गोत्रिरात्र व्रत 


ब्रिदिवसीय गोत्रिरात्र व्रत कार्तिक कृष्ण त्रयोदशी (सूर्योदयव्यापिनी) से अमावस्या तक किया जाता है | 
यदि सूर्योदय व्यापिनी तिथि दो दिन हो अर्थात्‌ त्रयोदशी की वृद्धि हो, तो यह पहले दिन से किया जाता 
है | इस व्रत में उपवास किया जाता है | गाौशाला में लगभग 4 हाथ चौड़ी एवं 8 हाथ लम्बी एक वेदी का 
निर्माण किया जाता है | वेदी के ऊपर सर्वतोभद्रामण्डल का निर्माण किया जाता है | उसके ऊपर एक 
कृत्रिम वृक्ष बनाया जाता है, जिसमें फल और पुष्प लगे होते है तथा उस पर पक्षी बैठे होते है | इस कृत्रिम 
वक्ष के नीचे ही मण्डल के मध्य भाग में भगवान्‌ गोवर्धन (श्रीकृष्ण) की, उनके बायीं ओर 
रुक्मिणी,मित्रविन्‍न्दा, शैब्या और जाम्बवती की तथा दाहिने भाग में सत्यभामा, लक्ष्मणा, स॒देवा और 

नाग्रजिती की मूर्तियाँ स्थापित की जाती हैं | उनके सामने के भाग में नन्‍दबाबा और पीछे के भाग में 
बलभद्र, यशोदा की तथा श्रीकष्ण के सामने सरभि, सभद्रा एवं कामधेन॒ नामक गायों की मूर्तियाँ 
स्थापित की जाती हैं | अगर ये मिट॒टी की निर्मित की गयी है, तो इनपर सनहरा रंग होना चाहिए इन १६ 
मूर्तियों की अध्य, आचमन, स्नान, रोली, अक्षत, पुष्प, धूप, दीप एवं नैवेद्य से क्रमशः पूजा की जाती है 
| पूजन में नाम मन्त्रों का प्रयोग करना चाहिए | इनके नाम मन्त्र निम्नानुसार है | 


१. गोवर्धन: - * गोवर्धनदेवायै नमः 

२. रुक्मिणीः - * रुक्मिणीदेव्यै नमः 

3. मित्राविन्दाः - * मित्राविन्दादेव्यै नमः 
४. शैब्या: - * शैब्यादेव्यै नमः 

५, जाम्बवतीः - * जाम्बवतीदेव्यै नमः 
६. सत्यभामाः - * सत्यभामादेव्यै नमः 
७. लक्ष्मणाः - * लक्ष्मणादेव्यै नमः 

८. स॒देवाः - ३* स॒देवादेव्यै नम 

९, नाग्नजितीः - * नाग्नजितीदेव्यै नमः 

१०, नन्दबाबाः - 5 नन्‍्दबाबादेवाय नमः 
११९. बलभटद्रः: - * बलभद्राय नमः 

१२. यशोदाः - * यशोदादेव्यै नमः 
१३.सुरभिः - 3 सुरभ्य नमः 

१४.सुनन्दाः - 3? सुनन्दाये नमः 
१५.सुभद्राः - 3४ सुभद्रायै नमः 

१६. कामधैनु: - 3 कामधैन्वै नमः 


अन्तमें निम्मलिखित मन्त्र से भगवान्‌ गोवर्धन सहित सभी देवी-देवताओं को अर्घ्य प्रदान करे - 
गवामाधार गोविन्दरुक्मिणीवललभ प्रभो | गोपगोपीसमोपेत गृहाणा्र्य नमो5स्तुते ॥ 


निम्नलिखित मन्त्र से गायों को अर्घ्य प्रदान करे - 
रुद्राणां चैव या माता वसूनां दुहिता च या | आदित्यानां च भगिनी सा नः शान्ति प्रयच्छतु ॥ 


उपर्युक्त मन्त्रों से गौशाला में उपस्थित गायों को भी अर्घ्य देना चाहिए और निम्नलिखित मन्त्रों से 
गौशाला में उपस्थित गायों को घास खिलानी चाहिए - 
सुरभी वैष्णवी माता नित्यं विष्णुपदे स्थिता | प्रतिगृहनातु मे ग्रासं सुरभी मे प्रसीदतु ॥ 


उपर्युक्त पूजन के उपरान्त मौसम के अनुरूप फल्न एवं पुष्प तथा पक्वानन का भोग लगाएँ | उसके 
पश्चात्‌ । बॉस से निर्मित डलियाओं में सप्तधान्य और सात प्रकार की मिठाई रखकर सौभाग्यवती 
स्त्रियों को देना चाहिए | 

उपर्युक्त प्रकार से तीन दिन कृत्य किए जाते हैं । चतुर्थ दिन अर्थात्‌ कार्तिक शुक्ल प्रतिपदा को 
प्रातःकाल गायत्री मन्त्र से तिल युक्त हवन सामग्री से ।08 आहुतियाँ देकर व्रत का विसर्जन करना 
चाहिए | 

यह व्रत पुत्र, सुख एवं सम्पत्ति के ल्लाभ के लिए किया जाता है | 

